laion/Wikipedia-Exotic huggingface dataset:
მონრეალის დეკლარაცია

მონრეალის დეკლარაცია ლესბოსელი, გეი, ბისექსუალი და ტრანსგენდერი ადამიანების უფლებების შესახებ (ინგლ. Declaration of Montreal on Lesbian, Gay, Bisexual, and Transgender Human Rights) — ლგბტ ადამიანების უფლებათა საერთაშორისო კონფერენციის მიერ 2006 წლის 29 ივლისს მონრეალში მიღებული დოკუმენტი. მასში წარმოდგენილია ლგბტ და ინტექსექსუალი ადამიანების ის უფლებები, რომლებიც დეკლარაციის მიმღებთა აზრით, საყოველთაოდ უნდა იყოს გარანტირებული. დეკლარაცია მოიცავს ადამიანის უფლებების ყველა ასპექტს, დაწყებული ფუნდამენტური თავისუფლებებიდან, დამთავრებული ლგბტ ადამიანების ჯანმრთელობის, განათლებისა და იმიგრაციის წინააღმდეგ დისკრიმინაციის აღკვეთით. დეკლარაციაში ასევე წარმოდგენილია ის საკითხები, რომლებიც ხელს უშლიან ლგბტ და ინტერსექსუალი ადამიანების უფლებების გლობალურ მხარდაჭერას. კონფერენციის მიზანი იყო ლგბტ უფლებებთან დაკავშირებით საერთაშორისო საზოგადოების ცნობიერების ამაღლება. კონფერენცია გაიმართა World Outgame-ის ღონისძიების წინ და მას მთელი მსოფლიოდან თითქმის 2000 დელეგატი და 600-მდე სიტყვით გამომსვლელი დაესწრო, რაც მსოფლიოში ლგბტ უფლებებთან დაკავშირებული უდიდესი კონფერენცია იყო. კონფერენციაში მრავალმა საერთაშორისო ექსპერტმა მიიღო მონაწილეობა, მათ შორის, იურისტებმა, აკადემიკოსებმა, საეკლესიო ლიდერებმა და ადამიანის უფლებათა აქტივისტებმა. მათ შორის იყო ჯოუკ სვიბელი, ევროპარლამენტის ყოფილი წევრი, რომელიც დეკლარაციის მთავარ შემდგენელთა შორის იყო.. დელეგატებმა ერთხმად მიიღეს დეკლარაცია. კონფერენციის მთავარ სიტყვით გამომსვლელებს შორის იყვნენ: ლუიზა არბური — გაეროს ადამიანის უფლებების უმაღლესი კომისარი ჯენ რობინსონი — ნიუ-ჰემფშირის ეპარქიის ეპისკოპოსი კლერ ჰორო-დუბე — კანადის უზენაესი სასამართლოს ყოფილი მოსამართლე მარკ ტევკსბერი — კანადელი მოცურავე და ოლიმპიური ოქროსმედალოსანი ირშად მანჯი — კანადელი ავტორი, ჟურნალისტი და აქტივისტი ჯორჯინა ბეიერი — ახალზელანდიელი პოლიტიკოსი, პირველი პარლამენტარი, რომელმაც თნამდებობის დაკავებამდე ღიად განაცხადა, რომ ტრანსგერდერი იყო ვაჰიდ ალი — აზიელი ბიზნესმენი მარტინა ნავრატილოვა — მსოფლიოს ყოფილი ნომერ პირველი ჩოგბურთელი ჯერალდ ტრემბლი — მონრეალის მერი ჯოგიაკარტის პრინციპები Website on the Declaration of Montreal English version of the Declaration of Montreal (PDF) ↑ Vallée, Pierre (2006-07-15). „La Conférence veut laisser son empreinte: La Déclaration de Montréal fera état des griefs et revendications de la communauté internationale des LGBT“. Le devoir, 1910– (Montréal) (Cahier F): F6 – წარმოდგენილია BAnQ Numérique-ის მიერ. ↑ 2.0 2.1 Gay Games Montreal seen as 1st Class World Success. A2Mediagroup.com (2006-08-08). ციტირების თარიღი: 2007-01-28 ↑ Drs. J. (Joke) Swiebel Dutch. Parlementair Documentatie Centrum (2020). ციტირების თარიღი: 5 June 2022 ↑ Harvey, Jean; Horne, John; Safai, Parissa (2013) Sport and Social Movements: From the Local to the Global. London: Bloomsbury Publishing. ISBN 978-1-78093-557-7.  ↑ International Conference on LGBT Human Rights, and the First World Outgames. More Light Presbyterians (2006-08-13). დაარქივებულია ორიგინალიდან — 2007-04-20. ციტირების თარიღი: 2007-01-29
ვახტანგ სალია

ვახტანგ (ვახო) სალია (დ. 30 აგვისტო, 2007) — ქართველი ფეხბურთელი. თბილისის „დინამოს“ თავდამსხმელი. საქართველოს 17 წლამდე ფეხბურთელთა ნაკრების წევრი. ვახტანგ სალია ეროვნული ლიგის საიტზე ვახტანგ სალია — Transfermarkt
Freaks (Marillion-ის სიმღერა)

„Freaks“ — ბრიტანული ნეო-პროგრესული როკ-ჯგუფ Marillion-ის 1988 წლის სინგლი. იგი გამოვიდა როგორც საკონცერტო ალბომ The Thieving Magpie-ს პრომო დისკი. სიმღერა ასევე გამოიცა კრებულთან The Singles '82–88' ერთად. ბრიტანულ ჩარტში მან 24-ე პოზიციამდე მიაღწია. Freaks - 4:10 Kayleigh (საკონცერტო)- 3:53 Freaks - 4:10 Kayleigh (საკონცერტო) - 3:53 Childhood's End? (საკონცერტო) - 3:10 White Feather (საკონცერტო) - 4:00 ↑ http://www.discogs.com/Marillion-Freaks-Live/release/1539219
ურანი რუმბო

ურანი რუმბო (ალბ. Urani Rumbo; დ. 20 იანვარი, 1895 ― გ. 26 მარტი, 1936) ― ალბანელი ფემინისტი, მასწავლებელი და დრამატურგი. დააარსა რამდენიმე ასოციაცია, რომლებიც ალბანელი ქალების უფლებების დაცვას ისახავდა მიზნად, რომელთა შორის ყველაზე მნიშვნელოვანი იყო „Lidhja e Gruas“ („ქალთა კავშირი“), — ალბანეთში ერთ-ერთი პირველი წამყვანი ფემინისტური ორგანიზაცია. ურანი რუმბო 1895 წლის დეკემბერში სტეგოპულში, გიროკასტრის მახლობლად მდებარე სოფელში დაიბადა. მამამისი, სპირო რუმბო, მეზობელ სოფლებში მასწავლებლად მუშაობდა, ხოლო დედა, ათანა, დიასახლისი იყო. მას სამი ძმა ჰყავდა: კორნილი, თანასი და დიმიტრი; ასევე ერთი და, ემილი, რომელიც დაწყებითი სკოლის მასწავლებელი იყო. დაწყებითი განათლება ფილიატეს სკოლაში მიიღო, სადაც მამამისი მასწავლებლად მუშაობდა. ამ დროს გაეცნო ცნობილი ალბანელი ფოლკლორისტებისა და მწერლების ნაშრომებს. თავისუფლად წერდა ალბანურად და ბერძნულად. 15 წლის ასაკში ალბანური ლიტერატურის სწავლება დაიწყო. 1910 წლიდან რუმბო იანინის საშუალო სკოლაში იღებდა განათლებას, მაგრამ ბალკანეთის ომების გამო სწავლა შეწყვიტა. ომის დროს თავად სწავლობდა იტალიურსა და ფრანგულს. სევასტი კირიაზი პარასკევი კირიაზი ↑ 1.0 1.1 1.2 de Haan, Franciska (2006). Biographical dictionary of women's movements and feminisms in Central, Eastern, and South Eastern Europe: 19th and 20th centuries, G - Reference,Information and Interdisciplinary Subjects Series. Central European University Press, გვ. 475–77. ISBN 963-7326-39-1.
ერსა

ერსა (ძვ. ბერძნ. Ἔρσα, Ἔρση) — ბერძნულ მითოლოგიაში ნამის ქალღმერთი. ზევსისა და სელენეს ასული, პანდიესა და ნიმეას და. ერსის ნამი ასაზრდოებდა მცენარეებს, რომელიც იცვლებოდა მთვარის ძალისდა მიხედვით. ანტიკურ ლიტერატურაში ქალღმერთ ერსას მხოლოდ პლუტარქე ახსენებს — მის მორალიაში სამ ადგილას. იქ ის ციტირებს ბერძენ პოეტ ალკმანს, რომელიც ცხოვრობდა ძვ. წ. VII საუკუნეში. ე. ამ უკანასკნელის ნამუშევრები ძირითადად დაკარგულია; ძირითადად ცნობილია მხოლოდ ცალკეული ფრაგმენტები, რომლებიც შემდგომში სხვა ავტორებმა მოიხსენიეს. სახელი ერსა, ისევე როგორც ჰერსე (ძვ. ბერძნ. Ἔρση) აღნიშნავს ნამს. თუმცა არ შეიძლება ამ ორი პიროვნების ერთმანეთში არევა. პირველია ზევსისა და სელენეს ასული, ხოლო მეორე — კეკროპისა და აგლავრას ასული. ნამის ქალღმერთის ერსას სახელს ატარებს პლანეტა იუპიტერის ორი თანამგზავრი: ერსა — იუპიტერ LXXI; ჰერსე — იუპიტერ L Гесиод. Теогония. Полное собрание текстов / Пер. В. В. Вересаева, О. П. Цыбенко. Вступительная статья В. Н. Ярхо. Комментарии О. П. Цыбенко и В. Н. Ярхо. — М. : Лабиринт, 2001. — 256 с. ↑ Эрса დაარქივებული 2020-11-16 საიტზე Wayback Machine. // Мифология и легенды Вики. Fandom. ↑ Плутарх. Моралии. Litres, 2018. ↑ Alcman; Claude Calame. Alcman. Introduction, texte critique, témoignages, traduction et commentaire. — Rome, 1983. — P. 118. ↑ Alcman; Claude Calame. Alcman. Introduction, texte critique, témoignages, traduction et commentaire. — Rome, 1983. — P. 485. ↑ Jupiter LXXI (Ersa) — Daughter of Zeus and the Moon goddess Selene, goddess of the dew, and sister of Pandia. ↑ Jupiter L (Herse) — Daughter of Zeus and divine moon (Selene).
არარეგულარული თანამგზავრი

არარეგულარული თანამგზავრი (ინგლ. Irregular moon) — პლანეტის ბუნებრივი თანამგზავრი, რომლის მოძრაობა საერთო წესებისაგან მკვეთრად განსხვავდება. ეს შეიძლება იყოს თანამგზავრი რომლის ორბიტის ექსცენტრისიტეტი ძალიანაა გაწელილი; თანამგზავრი, რომელიც ორბიტაზე საწინააღმდეგო მიმართულებით მოძრაობს; თანამგზავრი, რომლის ორბიტა ხასიათდება ეკვატორული სიბრტყიდან შედარებით მეტი დახრით. ითვლება, რომ არარეგულარული თანამგავრები წარმოიშვნენ არა იმავე პროტოპლანეტრუ დისკიდან, რომლიდანაც წარმოიშვა პროტოპლანეტა, არამედ დაჭერილ იქნა შემდგომში პლანეტის გრავიტაცის მიერ. მზის სიტემაში ცნობილია ოთხივე პლანეტა-გიგანტის 100-ზე მეტი არარეგულარული თანამგზავრი. მათი ძირითადი ნაწილი აღმოჩენილ იქნა 1990-იან წლებში. რეგულარული თანამგზავრი Nicholson, Philip D., et al. «Irregular satellites of the giant planets.» // The Solar System Beyond Neptune 1 (2008): 411—424. Самые странные спутники гигантовდაარქივებული 2014-07-02 საიტზე Wayback Machine.  — Астрономия SciAm, Ноябрь 2006, авторы: Дэвид Джевит, Ян Клейна, Скотт Шеппард. Irregular Planetary Satellites Homeდაარქივებული 2016-03-05 საიტზე Wayback Machine. , David Jewitt, UCLA(ინგლისური). ↑ David Jewitt. Irregular vs Regular Satellites Definition. UCLA. ციტირების თარიღი: 2015-05-02. ↑ Scott S. Sheppard. The Jovian Irregular Satellites. Carnegie Institution for Science. დაარქივებულია ორიგინალიდან — 2014-09-03. ციტირების თარიღი: 2015-05-02. ↑ В. С. Уральская. (2005) 2. Новые данные о спутниках больших планет. Современные знания о строении и составе Солнечной системы. Астронет. ციტირების თარიღი: 2015-05-02.
რეგულარული თანამგზავრი

რეგულარული თანამგზავრი (ინგლ. Regular moon) — პლანეტის ბუნებრივი თანამგზავრი, რომლის ორბიტაც შედარებით ახლოს მდებარეობს პლანეტიდან. ასეთ თანამგზავრების ორბიტებს აქვთ შედარებით მცირე დახრა, მცირე ექსცენტისიტეტი და არ მოძრაობენ საწინააღმდეგო მიმართულებით. ითვლება, რომ ისინი არარეგულარული თანამგზავრებისაგან განსხვავებით პლანეტის გრავიტაციის მიერ კი არ იქნენ დაჭერილები, არამედ ფორმირდნენ პლანეტის გვერდით. მზის სისტემაში მოითვლება მინიმუმ 57 რეგულარული თანამგზავრი: მთვარე, იუპიტერის 8 თანამგზავრი, სატურნის 23 თანამგზავრი, ურანის 18 თანამგზავრი და ნეპტუნის 7 თანამგზავრი. არარეგულარული თანამგზავრი ↑ David Jewitt. Irregular vs Regular Satellites Definition. UCLA. ციტირების თარიღი: 2015-05-02.
ჟანდირა მარტინი

ჟანდირა ლუსია ლალია მარტინი (პორტ. Jandira Lúcia Lalia Martini; დ. 10 ივნისი, 1945, სანტუსი — გ. 29 იანვარი, 2024, სან-პაულუ) — ბრაზილიელი მსახიობი, პიესიების ავტორი, თეატრალური რეჟისორი და პროდიუსერი. მსოფლიო პოპულარობა მოიპოვა ტელენოველა კლონში შესრულებული ზორაიდეს როლით. ჟანდირა მარტინი დაიბადა 1945 წლის 10 ივნისს, სან-პაულუს შტატის ქალაქ სანტუსში, იუველირ ალფრედო ლალიას და მისი ცოლის ოჯახში. სამსახიობო კარიერა 1965 წელს დაიწყო პიესა „ქრონიკაში“ მონაწილეობით. 1967 წელს დაამთავრა სანტუსის კათოლიკური უნივერსიტეტის ლიტერატურის ფაკულტეტი და სწავლა სან-პაულუს უნივერსიტეტის დრამატული ხელოვნების სკოლაში განაგრძო. 1960-იან წლებში შედგა მარტინის დებიუტი ტელევიზიაში. თუმცა, პირველი გამორჩეული როლი 1987 წელს შეასრულა ტელესერიალში „როგორ გავთხოვდეთ სარფიანად“. 1980-იან წლებში მარტინმა თავად დაიწყო სცენარების წერა. როგორც სატელევიზიო მსახიობი, მარტინი საუკეთესოდაა ცნობილი სერიალ „კლონში“ შესრულებული ზორაიდეს როლით. კლონის გამოსვლის შემდეგ, ის კიდევ უფრო მეტად პოპულარული გახდა ბრაზილიაში და ყველა იმ ქვეყანაში, სადაც ეს სერიალი გავიდა. მარტინი დაქორწინებული იყო სცენარისტ მარკუს კარუზოზე, რომელთანაც ორი შვილი ჰყავდა. გარდაიცვალა 2024 წლის 29 იანვარს, 78 წლის ასაკში. სიკვდილის მიზეზი ფილტვის კიბო გახდა. 1983 – Braço de Ferro 1987 – Sassaricando – ტეოდორა აბდალა 1990 – A História de Ana Raio e Zé Trovão – ვიტორია იმპერიალი 1991 – O Fantasma da Ópera – მარიონ ლეიკ ფიცჯერალდი 1994 – Éramos Seis – დონა ჟენუ 1995 – Sangue do Meu Sangue – რებეკა 1996 – Brava Gente – აუგუსტა მესინარი 2001 – Os Maias – ეუჟენია სილვეირა 2001 – კლონი – ზორაიდე 2003 – A Casa das Sete Mulheres – დონა ანტონია 2004 – A Diarista – დილმა 2005 – ამერიკა – ოდალეია დი ოლივეირა 2007 – Amazônia, de Galvez a Chico Mendes – დონანა 2007 – Desejo Proibido – დონა გუარა 2009 – Caminho das Índias – პუჟა 2010 – Escrito nas Estrelas – ჟილდეტი 2011 – Morde & Assopra – სალომე დი სოუზა 2012 – Salve Jorge – ფარიდი 1990 – Uma Escola Atrapalhada – დონა ალმა 2004 – ოლგა – სარა ჟანდირა მარტინი კინოფილმების ინტერნეტ-მონაცემთა ბაზაში ↑ Welcome to nginx. დაარქივებულია ორიგინალიდან — 27 ნოემბერი 2012. ციტირების თარიღი: 13 July 2012
კოშკა (მრავალმნიშვნელოვანი)

საკუთარი სახელი კოშკა შეიძლება აღნიშნავდეს: კოშკა — სოფელი გორის მუნიციპალიტეტში; კოშკა — სოფელი ჯავის მუნიციპალიტეტში.
ელენ ბლექბერნი

ელენ ბლექბერნი (ინგლ. Helen Blackburn; დ. 25 მაისი, 1842 ― გ. 11 იანვარი, 1903) ― ფემინისტი, მწერალი და ქალთა უფლებების დამცველი, განსაკუთრებით, დასაქმების კუთხით. ბლექბერნი რედაქტორობდა ჟურნალ Englishwoman's Review-ს. დაწერა წიგნები ქალი მშრომელებისა და ბრიტანეთსა და ირლანდიაში ქალთა საარჩევნო მოძრაობის ისტორიის შესახებ, რომელიც ამ მიმართულებით „სტანდარტული ნაშრომი“ გახდა. იყო ქალთა საარჩევნო უფლების ეროვნული საზოგადოებისა და დასავლეთ ინგლისის საარჩევნო უფლების საზოგადოების მდივანი, აგრეთვე შრომის თავისუფლების დაცვის ლიგის თანადამფუძნებელი. ლონდონის პარლამენტის მოედანზე მილისენტ ფოუსეტის ქანდაკების კვარცხლბეკზე მისი სახელიცაა დატანილი. ბლექბერნი დაიბადა ნაიტსტაუნში, კუნძულ ვალენშიაზე (კერის საგრაფო, ირლანდია), 1842 წლის 25 მაისს. მამამისი, ბეუიკ ბლექბერნი, სამოქალაქო ინჟინერი იყო, რომელიც კუნძულ ვალენშიაზე ფიქლების მაღაროებს განაგებდა. დედას ერქვა იზაბელა ლამბი. 1859 წელს ბლექბერნების ოჯახი ლონდონში გადასახლდა. ბლექბერნი გარდაიცვალა უესტმინსტერში (ლონდონი), 1903 წლის 11 იანვარს, 60 წლის ასაკში. დაკრძალულია ბრომპტონის სასაფლაოზე. თავისი არქივები და წიგნების კოლექცია კემბრიჯის გირტონის კოლეჯს დაუტოვა. მისი ანდერძის მიხედვით, ახალგაზრდა ქალების მომზადებისთვის დაარსდა ფონდი. 2018 წელს პარლამენტის მოედანზე მილისენტ ფოუსეტის ქანდაკება გაიხსნა, რომლის კვარცხლბეკზე ელენ ბლექბერნის სახელი სხვა სუფრაჟისტი ქალების სახელებთან ერთადაა დატანილი. ბლექბერნის წიგნებს შორისაა: A Handbook for Women Engaged in Social and Political Work, 1881. A Handy Book of Reference for Irishwomen, 1888. The Condition of Working Women and the Factory Acts, რედაქტორი ჯესი ბუჩერეტთან ერთად, 1896. Women under the Factory Acts, ნორა ვინისთან ერთად, 1903. Women's suffrage: a record of the women's suffrage movement in the British Isles, with biographical sketches of Miss Becker, 1902. ↑ 1.0 1.1 O'Neill, Marie (31 October 1984). „The Dublin Women's Suffrage Association and its successors“. Dublin Historical Record. XXXVIII (4): 128. ↑ Blackburn, Helen | Dictionary of Irish Biography en. ციტირების თარიღი: 2022-11-29 ↑ 3.0 3.1 Smith 1912. sfn error: no target: CITEREFSmith1912 (help) ↑ Elizabeth Crawford (2001). The Women's Suffrage Movement: A Reference Guide, 1866–1928. London: Routledge, გვ. 90. ISBN 0415239265.  ↑ Historic statue of suffragist leader Millicent Fawcett unveiled in Parliament Square. Gov.uk (24 April 2018). ციტირების თარიღი: 24 April 2018 ↑ Topping, Alexandra (24 April 2018). „First statue of a woman in Parliament Square unveiled“. The Guardian. ციტირების თარიღი: 24 April 2018. ↑ Millicent Fawcett statue unveiling: the women and men whose names will be on the plinth. iNews (24 April 2018). ციტირების თარიღი: 2018-04-25
ბრუტია კრისპინა

ბრუტია კრისპინა (დ. 164 — გ. 191) — რომის იმპერატორ კომუდუსის მეუღლე 178-191 წლებში. კრისპინა წარმოშობით არისტოკრატული ოჯახიდან იყო, მისი მამა გაიუს ბრუტიუს პრანსესი და ძმა ლუციუს ბრუტციუს კვინტიუს კრისპინუსი რომის კონსულები იყვნენ. კრისპინას მამის ოჯახს მჭიდრო კავშირში ჰქონდა რომის იმპერატორებთან ტრაიანესთან, ადრიანესთან, ანტონინუს პიუსთან და მარკუს ავრელიუსთან. კრისპინა 178 წლის ზაფხულში ცოლად გაჰყვა თექვსმეტი წლის კომოდუსს. ქორწინებისთანავე მან მიიღო ავგუსტას ტიტული (მისი ქმარი იმ დროს სიმამრის თანაიმპერატორი იყო). მარკუს ავრელიუსის მეუღლე და მისი დედამთილი, ფაუსტინა უმცროსი გარდაიცვალნენ მის ჩამოსვლამდე სამი წლით ადრე. როგორც დიდგვაროვანთა ახალგაზრდა წევრების უმეტესობის ქორწინება, ესეც ორგანიზებული იყო პატრების (კრისპინას შემთხვევაში, მამამისისა და მისი ახალი სიმამრის, იმპერატორ მარკუს ავრელიუსის) მიერ. კრისპინა აღწერდნენ როგორც მოხდენილ ადამიანს მგრძნობიარე გულით. როგორც ავგუსტას, კრისპინას დიდი პატივს სცემდნენ სიმამრის მმართველობის ბოლო ორი წლისა და ქმრის მმართველობის პირველ წლებში. როგორც ჩანს, ქმრის იმპერატორობისას ცოლს მასზე რაიმე მნიშვნელოვანი პოლიტიკური გავლენა არ ჰქონია. თუმცა, იგი სამეფო კარის პოლიტიკური საკითხებისგან ჩამოშორებული არ იყო, რადგან მისი მული ლუცილა, ყოფილი იმპერატორის ლუციუს ვერუსის მეუღლე, გავრცელებული ინფორმაციით, შურითა და ამბიციით იყო განწყობილი კრისპინას მიმართ, მისი მდგომარეობისა და ძალაუფლების გამო. წყაროების თანახმად, კრისპინა ორსულად იყო 182 წელს, რაც გახდა ლუცილას მიერ ძმის წინააღმდეგ შეთქმულების მოწყობის ერთ-ერთი გამომწვევი მიზეზი. კრისპინას ქორწინებიდან შვილი არ შეეძინა, რამაც დინასტიური მემკვიდრეობის კრიზისი გამოიწვია. ათი წლის ქორწინების შემდეგ კრისპინა ქმარმა ტყუილად დაადანაშაულა ღალატში და 188 წელს გადაასახლა კუნძულ კაპრიზე, სადაც მოგვიანებით სიკვდილით დასაჯეს. მისი განდევნის შემდეგ კომოდუსი აღარ დაქორწინებულა, მაგრამ გაიჩინა საყვარელი, ქალი სახელად მარსია, რომელზეც მოგვიანებით ამბობდნენ, რომ მონაწილეობა მიუღია იმპერატორის წინააღმდეგ მოწყობილ შეთქმულებაში. ვიკისაწყობში არის გვერდი თემაზე: ბრუტია კრისპინა Bruttia Crispina, livius.org, 2007. Accessed 2012-5-29. Bruttia Crispina (164-183AD) collection of coins. Accessed 2012-5-29. Crispina coins, forumancientcoins.com. Accessed 2012-5-29. Crispina as Fecunditas holding child, numismatics.org. Accessed 1021-11-29 ↑ Introduction to the Study of Latin Inscriptions.  ↑ Morgan, Sydney (2010). Woman and Her Master, Volume 2. Cambridge University Press, გვ. 244. ISBN 978-1-108-01934-7.  ↑ Varner, Eric R. (2004) Monumenta Graeca et Romana. damnatio memoriae and Roman imperial portraiture. Brill, გვ. 152. ISBN 9789004135772.  ↑ Potter, David S. (2004) The Roman Empire at bay: AD 180-395. Routledge. ISBN 978-0-415-10057-1.  ↑ Grant, Michael (2016) The Antonines: The Roman Empire in Transition. Routledge. ISBN 978-1-317-97211-2.  ↑ Ward, Allen M.; Heichelheim, Fritz M.; Yeo, Cedric A. (2003) A History of the Roman people, 4th, Prentice Hall, გვ. 379. ISBN 978-0-13-038480-5.  ↑ Kean, Roger Michael; Frey, Oliver (2005) The Complete Chronicle of the Emperors of Rome. Thalamus, გვ. 100.  ↑ Freisenbruch, Annelise (2011) The First Ladies of Rome: The Women Behind the Caesars. Random House, გვ. 6. ISBN 978-1-4464-9906-1.
გივი გიგაური

გივი ლევანის ძე გიგაური (დ. 6 აპრილი, 1928, თბილისი, — გ. 10 აგვისტო, 2003) — ქართველი კინოს მხატვარი. საქართველოს სახალხო მხატვარი (1986). 1954 წელს დაამთავრა თბილისის სამხატვრო აკადემია (ს. ქობულაძის კლასი). აქვე ეწეოდა პედაგოგიურ მოღვაწეობას (1968 წლიდან). 1954 წლიდან კონცერნ „ქართულ ფილმში“ მუშაობდა მხატვრად. მხატვრულად გააფორმა სპექტაკლები: ი. ჭავჭავაძის „კაცია-ადამიანი?!“ (მარჯანიშვილის თეატრი), ი. გალანის „სიყვარული გარიჟრაჟზე“ (გორის გ. ერისთავის სახ. თეატრი) და სხვ. გიგაურის მიერ გაფორმებული ფილმები ახალი ეტაპია ქართული კინოს ისტორიაში. მათ შორისაა: „მაგდანას ლურჯა“ (1955, კოსტიუმების მხატვარი), „ჩვენი ეზო“ (1956), „სხვისი შვილები“ (1958), „მე, ბებია, ილიკო და ილარიონი“ (1962), „დღე უკანასკნელი, დღე პირველი“ (1959, ყველა კ. ხუციშვილთან ერთად), „ქორწილი“ (1965), „სინათლე ჩვენს ფანჯრებში“ (1969), „როცა აყვავდა ნუში“ (1972), „აურზაური სალხინეთში“ (1975, ზ. მეძმარიაშვილთან ერთად), „მშობლიურო ჩემო მიწავ!“ (1980), „ცხოვრება დონ-კიხოტისა და სანჩოსი“ (1989), „ჩაკლული სული“ (1994), „გაჭედილები“ (2003) და სხვ. წარმატებით მუშაობდა დაზგური გრაფიკისა და ჭედური ხელოვნების დარგში („არაგველები“ — თბილისის მეტროპოლიტენის სადგურის „სამასი არაგველის“ პანო; ჭედურობა, სპილენძი, 1967, თ. გიგაურთან ერთად). დაჯილდოებულია ღირსების ორდენით (1999). ჩხარტიშვილი ა., ენციკლოპედია „საქართველო“, ტ. 1, თბ., 1997. — გვ. 613. გივი გიგაური — საქართველოს ბიოგრაფიული ლექსიკონი
ქეროლაინ რელტონი

ქეროლაინ ლაურა რელტონი — ბრიტანელი ბიოქიმიკოსი, პროფესორი და ლონდონის ჰიგიენისა და ტროპიკული მედიცინის სკოლის კვლევისა და აკადემიური განვითარების მთავარი მენეჯერი. მისი კვლევა მოიცავს გენეტიკურ და ეპიგენეტიკურ ეპიდემიოლოგიას და ცდილობს გაიგოს დნმ-ის მეთილირების როლი კომპლექსურ დაავადებაში. რელტონი სწავლობდა გამოყენებით ბიოლოგიასა და კვების მეცნიერებას, როგორც ბაკალავრი. მან 1990 წელს სამეცნიერო განათლებაში მოიპოვა ასპირანტურის სერთიპიკატი. ის იყო ნიუკასლის უნივერსიტეტის მოლეკულური გენეტიკის დოქტორანტი. მისი კვლევა მოიცავდა ინსულინის რეზისტენტობასთან დაკავშირებულ გენებს. დოქტორანტურის დასრულების შემდეგ იგი დაინიშნა ნიუკასლის ფაკულტეტში თანამდებობაზე, რომელიც მას 12 წლის განმავლობაში ეკავა. ის 2012 წელს ბრისტოლის უნივერსიტეტში გადავიდა. რელტონი იკვლევს დაავადების გამომწვევი ეპიდემიოლოგიის ვარიაციებს და იმას, თუ როგორ შეიძლება მათი გამოყენება დაავადების პროგნოზირებისთვის. ის იყენებს პოპულაციაზე დაფუძნებულ მიდგომებს იმის შესასწავლად, თუ როგორ უკავშირდება ქცევითი, ფსიქოლოგიური და სოციალური ცვლადები დნმ-ის მეთილირებას. ის იყო ერთ-ერთი პირველი მკვლევარი, რომელმაც აჩვენა, რომ დნმ შესაძლებელი იყოს სხეულის წონის პროგნოზირება: ფაქტორები, რომლებიც გავლენას ახდენენ ბავშვის განვითარებაზე საშვილოსნოში (მაგ. დიეტა, მოწევა, სტრესი) შეუძლიათ გამოიწვიონ ბავშვის სიმსუქნისკენ მიდრეკილება. მან გამოიყენა 520,000 ადამიანის მონაცემები მთელს ევროპაში, რათა ეჩვენებინა კავშირი B ვიტამინების დონესა და ფილტვის კიბოს შორის, რაც აჩვენებს ფილტვის კიბოს შემცირებულ რისკს იმ ადამიანებში, რომლებსაც აქვთ ვიტამინი B6 და მეთიონინი . ბრისტოლში მკვლევარის თანამდებობასთან ერთად, რელტონი არის კვლევისა და განვითარების პროდირექტორი ლონდონის ჰიგიენისა და ტროპიკული მედიცინის სკოლაში. ↑ 1.0 1.1 Caroline Relton en-GB. ციტირების თარიღი: 2024-03-29 ↑ Caroline Relton en-GB. ციტირების თარიღი: 2024-03-30 ↑ 3.0 3.1 2012: Children of the 90s | News and features | University of Bristol en-GB. ციტირების თარიღი: 2024-03-30 ↑ Region's scientists help in cancer breakthrough en. ციტირების თარიღი: 2024-03-30 ↑ Executive Office | Governance | LSHTM en. ციტირების თარიღი: 2024-03-30
Hooks In You

„Hooks In You“ — ბრიტანული ნეო-პროგრესული როკ-ჯგუფ Marillion-ის 1989 წლის სიმღერა და სინგლი ალბომიდან Seasons End. ეს არის ჯგუფის რიგით პირველი კომერციული სინგლი სტივ ჰოგართის მონაწილეობით. „Hooks in You“ მოხვდა ბრიტანეთის სინგლების ჩარტის #30 პოზიციაზე, რაც იყო ალბომიდან Seasons End გამოცემული სინგლების ყველაზე დიდი წარმატება. 1983 წლიდან მოყოლებული ეს იყო ჯგუფისთვის ზედიზედ რიგით მე-12 საუკეთესო 40-ეულში მოხვედრილი ჰიტი. 7" და აუდიოკასეტა მხარე 1 Hooks in You (7" მიქსი) - 2:55 მხარე 2 After Me - 3:21 12" და CD სინგლი მხარე 1 Hooks in You (Meaty Mix) - 3:53 მხარე 2 Hooks in You (7" მიქსი) - 2:55 After Me - 3:21 ინფორმაცია საიტზე Discogs
ნიკოლა ტეილორი

  ნიკოლა ჯოი ტეილორი — ახალი ზელანდიელი აკადემიკოსი და ახალი ზელანდიის უმაღლესი სასამართლოს ადვოკატი. ოტაგოს უნივერსიტეტის პროფესორი, ფლობს ალექსანდრე მაკმილანის წამყვანი მოაზროვნეების კათედრას საბავშვო კვლევებში, სადაც ის იკვლევს ბავშვთა და ოჯახის კანონებს. ტეილორმა მესის უნივერსიტეტის დასრულების შემდეგ მიიღო სოციალური მუშაობის ბაკალავრის ხარისხი და 1998 წელს მიიღო სამართლის ბაკალავრის ხარისხი ოტაგოს უნივერსიტეტში. 2001 წლიდან მან ჩაატარა სადოქტორო კვლევა ოტაგოს უნივერსიტეტის ბავშვთა საკითხთა ცენტრში, რომელსაც ხელმძღვანელობდნენ ენ სმიტი და მარკ ჰენაგანი, 2006 წლის სადოქტორო დისერტაციით, სახელწოდებით ბავშვების მოვლა: ოჯახები, დავების გადაწყვეტა და საოჯახო სასამართლო დაამთავრა ოტაგოს უნივერსიტეტი. ტეილორი არის ახალი ზელანდიის უმაღლესი სასამართლოს ადვოკატი და აკრედიტებული ოჯახის შუამავალი. იგი 2012 წელს შეუერთდა ოტაგოს უნივერსიტეტის ფაკულტეტის კათედრას და გახდა ასოცირებული პროფესორი, ხოლო 2021 წელს დაწინაურდა, როგორც სრულკონტიგენტიანი პროფესორი. ტეილორი ხელმძღვანელობს ალექსანდრე მაკმილანის კათედრას ბავშვობის კვლევებში, და არის ბავშვთა საკითხების ცენტრის დირექტორი ოტაგოს უნივერსიტეტის იურიდიულ ფაკულტეტში. ტეილორის კვლევა სოციალურ-სამართლებრივ საკითხებზე მოიცავს ბავშვთა და ოჯახის სამართალს. მას აინტერესებს ისეთი თემები, როგორიცაა განშორების შემდგომი ღონისძიებები, ურთიერთობის დასრულების შემდეგ ქონების გაყოფა, ბავშვთა საერთაშორისო გატაცება და ოჯახური დავის გადაწყვეტა. იგი დააფინანსა ახალი ზელანდიის სამართლის ფონდმა 2014 წლის საოჯახო სამართლის რეფორმების შესაფასებლად. რეფორმები ფოკუსირებული იყო სამუშაოს გადატანაზე სასამართლო პროცესზე. კვლევამ აჩვენა "უკმაყოფილების მაღალი დონე" რეფორმების მიმართ პროფესიონალებს შორის და რომ მშობლებსა და მომვლელებს სურდათ ბავშვების სურვილების მეტი გათვალისწინება. ტეილორი დაინიშნა ექსპერტთა საცნობარო ჯგუფში, რომელიც ჩამოყალიბდა 2018 წელს რეფორმების შესაფასებლად და მისმა კვლევის შედეგებმა ხელი შეუწყო ენდრიუ ლიტლის 2020 წლის საოჯახო სასამართლოს კანონპროექტს. ↑ 1.0 1.1 1.2 Professor Nicola Taylor. University of Otago (2022-11-16). ციტირების თარიღი: 2024-03-07 ↑ Graduate search. University of Otago. ციტირების თარიღი: 8 March 2024 ↑ Otago announces 26 new professors. University of Otago (2020-12-08). დაარქივებულია ორიგინალიდან — 2023-12-13. ციტირების თარიღი: 2024-03-07 ↑ Gibb, John (2012-01-04). „Professorships for 14 university academics showing 'excellence'“. Otago Daily Times. ციტირების თარიღი: 2024-03-07. ↑ 5.0 5.1 Gibb, John (6 August 2020). „More weight needed for children's voices“. Otago Daily Times. ციტირების თარიღი: 2024-03-07.
ბერგამოტი (მსხლის ჯიში)

ბერგამოტი (ფრანგ. bergamotte < იტალ. bergamotta < თურქ. begarmudu „მსხლების ბეგი“ ან „ბეგების მსხალი“) — ბრტყელ-მომრგვალო ნაყოფის მქონე მსხლის რამდენიმე ჯიშის საერთო სახელწოდება: შემოდგომის ბერგამოტი, ზაფხულის წითელი ბერგამოტი, მუსკატური ბერგამოტი, ვოლგის ბერგამოტი, ესპერენის ბერგამოტი, დაღესტნის ბერგამოტი, მოსკოვური ბერგამოტი და სხვ. აქვთ მუქი მწვანე ნაყოფი, სასიამოვნო არომატის რბილობი. ↑ Douglas, Harper. bergamot en. Online Etymology Dictionary. ციტირების თარიღი: 6 აპრილი, 2024 ↑ Раджабов А. К. Бергамот // Большая российская энциклопедия. т. 3. — М., 2005. — стр. 340. ↑ Бергамот // Большая советская энциклопедия. — 3-е изд., т. 3 — М., 1970. — стр. 206.